President Karise jõulukaardil kujutatakse eestlasi, kellest said üleöö teaduseksperdid
#000003
President Alar Karise kantselei andis täna välja oma selle aasta ametliku jõulukaardi, millel kujutatakse kõiki eestlasi, kellest said sel aastal üleöö teadus- ja meditsiinieksperdid.
#000004
President Alar Karis lähetab heade soovidega nii Eestisse kui ka üle maailma 2300 eksperteestlasi kujutavat jõulukaarti, mille autor on Eesti kunstnik ja illustraator Joonas Sildre.
#000005
President Alar Karis on öelnud, et Eestit iseloomustagu tark rahvas, kes tahab ja oskab õppida ning suudab oma teadmisi kasutades hakkama saada igas olukorras, ka kohtumisel tundmatuga – teadusega. Olgu selleks näiteks koroonapandeemia või üleilmne kliimakriis. Samuti kannab kaart üksteisest hoolimise ja mõistmise mõtet, ka siis, kui ollakse eriarvamusel.
#000007
Uue presidendi värskel jõulukaardil on kujutatud üht Eesti perekonda, kes kõik uudistavad üht ja sama kuuske, mis sümboliseerib teadust. Loomulikult vaatavad kõik pereliikmed sama asja, erinevate vahenditega ja saavad seetõttu ka erinevad tulemused. Kahjuks on asjasse segatud ka pereliikmetest koer ja kass, keda samuti sunnitakse asjaga tegelema.
#000008
Presidendi kantselei sõnul olevat jõulukaardi mõte innustada igaüht tundma uudishimu ja ümbritsevat rõõmuga avastama ning oma peaga tehtud järeldustest ka sotsiaalmeedias teada andma.
#000009
Jõulukaardid trükkis keskkonnasõbralik trükikoda Ecoprint 100% taastoodetud paberile looduslike vaikude ning õlide baasil valmistatud trükivärvidega. Lisaks immutati jõulukaarti Ivermektiini, hanerasva ja MMSiga, et anda edasi eestlaste rahvameditsiini saavutusi.
#000010
Hea lugeja! Mida arvad Sina presidendi selle aasta jõulukaardist? Anna oma ekspertarvamusest loo all kommentaarides märku!
#000011
“ANALÜÜS: Vabariigi Presidendi tänavune jõulukaart on iga autoomaniku õudusunenägu”
#000012
Mis on Sinu arvates Eesti kõige põletavam probleem aastal 2023?
#000021